gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9710, del 24-10-2023 (2023/10903)

Anunci pel qual es publiquen el cessament del subdirector i el nomenament de director general i del subdirector de Valenciana d'Estratègies i Recursos per a la Sostenibilitat Ambiental, SA.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9710

Data del DOGV
:   24-10-2023

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2023/10872


Organisme emissor


Tipus de document
:   Anunci

Anunci pel qual es publiquen el cessament del subdirector i el nomenament de director general i del subdirector de Valenciana d'Estratègies i Recursos per a la Sostenibilitat Ambiental, SA. [2023/10214]  
De conformitat amb el que es disposa en la disposició addicional setena de la Llei 9/2019, de 23 de desembre, de la Generalitat, de mesures fiscals, de gestió administrativa i financera i d'organització de la Generalitat, i en l'article 19 del Decret llei 1/2011, de 30 de setembre, del Consell, de mesures urgents de règim econòmic financer del sector públic empresarial i fundacional, el Consell d'Administració de Valenciana d'Estratègies i Recursos per a la Sostenibilitat Ambiental, SA, en sessió celebrada el dia 4 d'octubre de 2023, va adoptar els acords que s'indiquen a continuació, dels que es dona publicitat en compliment del que s'estableix en l'article 3 del Decret 95/2016, del Consell, de regulació, limitació i transparència del règim del personal directiu del sector públic instrumental de la Generalitat:  
- Destituir, amb data d'efectes 5 d'octubre de 2023, Miguel Roca Urdangarín, com a subdirector de Valenciana d'Estratègies i Recursos per a la Sostenibilitat Ambiental, SA, i se li agraeixen els serveis prestats.  
- Nomenar, amb data d'efectes 6 d'octubre de 2023, José Alberto Comos Guillem, director general de Valenciana d'Estratègies i Recursos per a la Sostenibilitat Ambiental, SA.  
- Nomenar, amb data d'efectes 6 d'octubre de 2023, Raúl Esteban Cano, subdirector de Valenciana d'Estratègies i Recursos per a la Sostenibilitat Ambiental, SA.  
  
València, 11 d'octubre de 2023.- El director general: José Alberto Comos Guillem.
Diari Oficial de la Generalitat Valenciana


Sumari del DOGV 9708, del 20-10-2023 (2023/10698)

Edicte sobre exposició pública del Programa d'actuació integrada de la unitat d'execució número 12 del Pla general municipal.
-----------------------------------------------------------------------------------------------------------------------------

### Dades del document

Número de DOGV
:   9708

Data del DOGV
:   20-10-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/10211


Organisme emissor
:   Ajuntament de Paiporta

Tipus de document
:   Edicte

Edicte sobre exposició pública del Programa d'actuació integrada de la unitat d'execució número 12 del Pla general municipal. [2023/10212]  
Per Decret d'alcaldia núm. 2849/2023, de 13 d'octubre, s'ha resolt exposar al públic, per un termini de 45 dies hàbils, a comptar de l'endemà de la publicació en el DOGV, el Programa d'actuació integrada de la unitat d'execució núm. 12 del Pla general municipal d'ordenació de Paiporta, l'execució del qual és per gestió directa.  
Durant aquest període podrà examinar-se la documentació del Programa tant en la pàgina web municipal com en el departament d'Urbanisme, situat en la segona planta de l'ajuntament, carrer del Mestre Músic Vicent Prats i Tarazona, s/n, de 09.00 hores a 14.00 hores, i es podran presentar al·legacions sobre aquest tema.  
Cosa que es publica als efectes de l'article 61, en relació amb el 55, tots dos del text refós de la Llei d'ordenació del territori, urbanisme i paisatge.  
  
Paiporta, 16 d'octubre de 2023.- L'alcalde accidental (Decret núm. 2757/2023): Vicent Ciscar Chisbert.
Diari Oficial de la Generalitat Valenciana


Sumari del DOGV 9531, del 10-02-2023 (2023/1005)

Informació pública relativa a la sol·licitud de concessió demanial per a instal·lar una canalització per a la comunicació d'un sensor de monitoratge de la xarxa de clavegueram al passeig de Colom, de Benidorm.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9531

Data del DOGV
:   10-02-2023

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2023/1005


Data del document
:   19-01-2023

Organisme emissor
:   Conselleria de Política Territorial, Obres Públiques i Mobilitat

Tipus de document
:   Anunci

Descriptors 

:   * Conselleria de Política Territorial, Obres Públiques i Mobilitat
    * contracte administratiu

Informació pública relativa a la sol·licitud de concessió demanial per a instal·lar una canalització per a la comunicació d'un sensor de monitoratge de la xarxa de clavegueram al passeig de Colom, de Benidorm. [2023/1005]  
L'Ajuntament de Benidorm ha presentat una sol·licitud de concessió demanial per a ocupar una zona de domini públic portuari a fi d'instal·lar una canalització per a la comunicació d'un sensor de monitoratge de la xarxa de clavegueram al passeig de Colom de Benidorm.  
  
En compliment del que es disposa en l'article 37.2 de la Llei 2/2014, de 13 de juny, de ports de la Generalitat, se sotmet l'expedient a informació pública durant el termini d'un mes, comptat des de l'endemà de la publicació en el Diari Oficial de la Generalitat Valenciana, a fi que puga ser examinat i es puguen presentar les al·legacions que s'estimen oportunes.  
L'expedient queda de manifest en les dependències següents:  
Conselleria de Política Territorial, Obres Públiques i Mobilitat  
Servei d'Administració de Ports  
C/ Democràcia, 77. Ciutat Administrativa 9 d'Octubre, torre 1, planta 10.  
46371 València  
  
València, 19 de gener de 2023.- La directora general de Ports, Aeroports i Costes: María Luisa Martínez Mora.
Diari Oficial de la Generalitat Valenciana


Sumari del DOGV 9913, del 12-08-2024 (2024/7760)

RESOLUCIÓ de 6 de juny de 2024, de la directora general de Ciudad de las Artes y de las Ciencias, SAU, per la qual s'acorda donar publicitat a la modificació dels estatuts socials de l'entitat.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9913

Data del DOGV
:   12-08-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/7760

CVE
:   WUNV-Y-3177-8531

Data del document
:   06-06-2024

Organisme emissor
:   Ciutat de les Arts i de les Ciències, SAU

Tipus de document
:   Resolució

Anàlisi jurídica

Que la disposició addicional dessetena de la Llei 1/2013, de 21 de maig de la Generalitat, de mesures de reestructuració i racionalització del sector públic empresarial i fundacional de la Generalitat establix que “els estatuts de les societats mercantils de la Generalitat i de les fundacions del sector públic de la Generalitat, a les quals es referixen els articles 156 i 157 de la llei 1/2015 de 6 de febrer, de la Generalitat, d'hisenda pública, del sector públic instrumental i de subvencions i les modificacions d'estos, una vegada aprovats i inscrits en els registres corresponents es publicaran en el *Diari Oficial de la Generalitat Valenciana*, tot això, sense perjuí del que es preveu en la normativa en matèria de transparència”.

Que, amb data 3 de maig de 2024, s'ha inscrit en el Registre Mercantil de València l'escriptura d'elevació a públic de l'acord social de la Junta General de Ciudad de las Artes y de las Ciencias, SAU, d'augment de capital, de 14 de novembre de 2023, quedant modificat l'article 7 dels seus estatuts, que queda redactat en els següents termes:

“*Article 7*

El capital social d'esta societat es fixa en tres-cents huitanta-tres milions quatre-cents mil euros (188.257.354 €), dividit en 95.850 accions nominatives numerades correlativament de l'un a la noranta-cinc mil huit-cents cinquanta, tots dos inclusivament, de quatre mil euros (4.000 €) de valor nominal cadascuna d'elles, totes elles íntegrament subscrites i desemborsades. En representació d'estes accions s'emetrà un títol múltiple”.

  

València, 6 de juny de 2024

Ana María Ortells Miralles

Directora general
Diari Oficial de la Generalitat Valenciana


Sumari del DOGV 9512, del 16-01-2023 (2023/289)

Informació pública de l'actualització de tarifes de subministrament d'aigua potable, conservació de comptadors, clavegueram e inversións d'Alfarrasí.
-----------------------------------------------------------------------------------------------------------------------------------------------------

### Dades del document

Número de DOGV
:   9512

Data del DOGV
:   16-01-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/289


Organisme emissor
:   Empresa General Valenciana del Agua, SA (Egevasa)

Tipus de document
:   Anunci

Informació pública de l'actualització de tarifes de subministrament d'aigua potable, conservació de comptadors, clavegueram e inversións d'Alfarrasí. [2023/289]  
S'informa per a general coneixement, que amb data 25 de novembre de 2022 es va presentar a tràmit, davant de la Comissió de Preus de la Generalitat Valenciana, la sol·licitud de modificació de tarifes de subministrament domiciliari a Alfarrasí, i una vegada transcorreguts els terminis preceptius sense haver rebut al·legacions a la mateixa, i atenent al que estableix l'article 13.3 del Decret 68/2013, de 7 de juny, del Consell de la Generalitat Valenciana, la tarifa que haurà d'aplicar-se a partir de la present publicació será:  
  
Tarifa que s'aprova:  
AIGUA POTABLE Domèstics Industrial i   
Diseminats  
Quota de Servei Euros/mes Euros/mes  
 Calibre (tots) 3,853 8,251  
Boca d'Incendi 12,176   
Quota Consum Tots   
 Límits mensuals Euros/m³   
Bloc I fins 7,67 0,329   
Bloc II entre 7,67 i 13,33 0,437   
Bloc III entre 13,33 i 33,33 0,596   
Bloc IV mès 33,33 0,660   
Conservació Comptador Euros/mes   
 Calibre   
 fins 13 mm 1,282   
 15 mm 1,922   
 20 mm 3,201   
 25 mm 4,486   
 30 mm 6,408   
 40 mm 12,811   
 50 mm 19,218   
 65 mm 25,622   
 80 mm 32,029   
 100 mm 44,839   
 125 mm 70,462   
Tarifa finalista d'inversions Euros/mes   
 1,195   
  
  
Així mateix s'informa per a general coneixement i de conformitat amb els articles 40, 44 i 45 de la Llei 39/2015, d'1 d'octubre, del procediment administratiu comú de les administracions públiques, que segons comunicació presentada per EGEVASA a l'Ajuntament d'Alfarrasi en data 21 de novembre de 2022 procedeix actualitzar la tarifa de clavegueram en l'esmentada població conforme a la fórmula de revisió establida en l'estipulació tercera del contracte administratiu de data 25 d'octubre de 2011 i d'acord amb la cláusula 11 del plec:  
  
CLAVEGUERAM Domèstics Industrial i Diseminats   
 Quota de Servei Euros/mes Euros/mes  
 1,408 2,818  
 Quota Consum Euros/m³ Euros/m³  
 0,0635 0,1270  
  
  
Sobre les presents tarifes s'aplicarà IVA. d'acord amb el que estableix la Llei 37/1992, de 28 de desembre.  
Cosa que es fa pública per a general coneixement.  
  
València, 11 de gener de 2023.- El gerent: Eloy Hidalgo Gracia.
Diari Oficial de la Generalitat Valenciana


Sumari del DOGV 9708, del 20-10-2023 (2023/10367)

Extracte de la convocatòria de 13 d'octubre de 2023, de la Universitat Miguel Hernández d'Elx, per la qual es convoquen beques especials a estudiantat amb discapacitat i estudiant col·laborador per a la inclusió d'estudiantat amb discapacitat, matriculat en la Universitat Miguel Hernández d'Elx en el curs acadèmic 2023-2024.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9708

Data del DOGV
:   20-10-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/10914


Data del document
:   13-10-2023

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * Universitat Miguel Hernández d'Elx
    * ajuda pública

Extracte de la convocatòria de 13 d'octubre de 2023, de la Universitat Miguel Hernández d'Elx, per la qual es convoquen beques especials a estudiantat amb discapacitat i estudiant col·laborador per a la inclusió d'estudiantat amb discapacitat, matriculat en la Universitat Miguel Hernández d'Elx en el curs acadèmic 2023-2024. [2023/10516]  
BDNS (identif.): 721797.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/721797)  
  
Primer. Beneficiaris  
Estudiantat amb discapacitat de la UMH matriculat en estudis oficials de grau, màster o doctorat durant el curs 2023-2024 en la Universitat Miguel Hernández.  
És objecte d'especial atenció tot l'estudiantat de nova incorporació al sistema universitari i amb unes necessitats de suport material o humà (p. ex. assistència personal, intèrpret de llengua de signes) que són necessàries per a la seua inclusió en l'activitat acadèmica universitària.  
  
  
Segon. Objecte  
L'objecte de la present convocatòria que regula aquestes bases és compensar les despeses extraordinàries de transport, suport humà o material acadèmic de l'estudiantat amb discapacitat de la UMH, matriculat en estudis oficials de grau, màster o doctorat durant el curs 2023-2024 en la Universitat Miguel Hernández (d'ara en avant, UMH).  
  
Tercer. Bases reguladores  
https://boumh.umh.es/files/2023/10/RR\_02811\_2023.pdf  
  
Quart. Quantia  
25.000 euros.  
  
Cinqué  
El termini de presentació de sol·licituds s'obrirà l'endemà de la data de publicació de l'extracte d'aquesta convocatòria en el Diari Oficial de la Generalitat Valenciana (DOGV) i es tancarà deu dies hàbils després.  
  
  
Elx, 13 d'octubre de 2023. El rector: Juan José Ruíz Martínez.
Diari Oficial de la Generalitat Valenciana


Sumari del DOGV 9724, del 14-11-2023 (2023/11339)

Extracte de la Resolució del 7 de novembre de 2023, de la vicerectora d'Estudiantat i Vida Saludable, per la qual es convoquen els premis de les olimpíades 2022-2023.
----------------------------------------------------------------------------------------------------------------------------------------------------------------------

### Dades del document

Número de DOGV
:   9724

Data del DOGV
:   14-11-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/11454


Data del document
:   07-11-2023

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * Universitat Jaume I

Extracte de la Resolució del 7 de novembre de 2023, de la vicerectora d'Estudiantat i Vida Saludable, per la qual es convoquen els premis de les olimpíades 2022-2023. [2023/11726]  
BDNS (identif.): 725868.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/725868)  
  
Primer. Beneficiaris  
a) Haver quedat finalista en alguna de les categories -primer, segon i tercer premi- de les olimpíades locals de Física, Química, Matemàtiques, Biologia, Enginyeria de l'Edificació, Economia, Valencià i Filosofia celebrades a la Universitat Jaume I, i dels premis del grau en Història i Patrimoni, Publicitat i Enginyeria en la branca Industrial corresponents al curs acadèmic 2022-2023.  
  
Segon. Finalitat  
Aquestes bases tenen per objecte regular la concessió dels premis a l'estudiantat de Secundària i Batxillerat finalistes de les olimpíades acadèmiques celebrades en la Universitat Jaume I i dels premis de grau, corresponents al curs acadèmic 2022-2023.  
  
Tercer. Bases reguladores  
Accessibles en: http://www.uji.es/seu/info-adm/tao/  
  
Quart. Import  
L'import global destinat a la concessió d'aquests premis és de 3.750 euros.  
  
Cinqué. Termini de presentació de sol·licituds  
No és necessari sol·licitar el premi.  
  
Castelló de la Plana, 7 de novembre de 2023. La vicerectora d'Estudiantat i Vida Saludable (p. d. R 24.05.2022; DOGV 9349, 27.05.2022): M.ª del Carmen Pastor Verchili.
Diari Oficial de la Generalitat Valenciana


Sumari del DOGV 9521, del 27-01-2023 (2023/419)

Anunci pel qual se sotmet a informació pública la declaració d'interés comunitari per a una atribució d'ús i aprofitament en sòl no urbanitzable, relativa a un centre esportiu docent amb allotjament rural (expedient 2778575), ubicada al polígon 5, parcel·les 394, 2061, 9018 i 9019, al terme municipal d'Oliva.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9521

Data del DOGV
:   27-01-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/419


Data del document
:   19-12-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Anunci

Descriptors 

:   * Conselleria de Política Territorial, Obres Públiques i Mobilitat
    * pla d'urbanisme

Anunci pel qual se sotmet a informació pública la declaració d'interés comunitari per a una atribució d'ús i aprofitament en sòl no urbanitzable, relativa a un centre esportiu docent amb allotjament rural (expedient 2778575), ubicada al polígon 5, parcel·les 394, 2061, 9018 i 9019, al terme municipal d'Oliva. [2023/419]  
Admesa a tràmit la sol·licitud de declaració d'interés comunitari promoguda per Suniai Oliva, SL, relativa a un centre esportiu docent amb allotjament rural, en sòl no urbanitzable (expedient 2778575), al terme municipal d'Oliva, ubicada en el polígon 5, parcel·les 394, 2061, 9018 i 9019 i de conformitat amb el que disposa l'article 223.4.a del text refós de la Llei d'ordenació del territori, urbanisme i paisatge aprovat pel Decret legislatiu 1/2021, de 18 de juny, del Consell, se sotmet a informació pública durant el termini de vint dies hàbils, comptats a partir de l'endemà de la publicació del present anunci en el Diari Oficial de la Generalitat Valenciana, durant el qual les persones interessades poden consultar l'expedient (projecte de declaració d'interés comunitari i estudi d'integració paisatgística) i formular per escrit les observacions que estimen pertinents, en la pàgina web https://ovius.gva.es/oficina\_tactica/#/inicio entrant en l'apartat «Consulta DIC», així com en les oficines del Servei Territorial d'Urbanisme, de la Conselleria de Política Territorial, Obres Públiques i Mobilitat, edifici PROP del carrer Gregori Gea, núm. 27, de València, en horari d'exposició al públic de 09.00 a 14.00 hores (demanant cita prèvia als telèfons 247516312 i 088116215).  
  
  
València, 19 de desembre de 2022.- El cap del Servei Territorial d'Urbanisme: Carlos Aubán Nogués.
Diari Oficial de la Generalitat Valenciana


Sumari del DOGV 9647, del 25-07-2023 (2023/7772)

Anunci sobre les bases del procés de selecció per a cobrir una plaça de tècnic o tècnica d'administració general mitjançant el sistema d'oposició, en torn lliure.
------------------------------------------------------------------------------------------------------------------------------------------------------------------

### Dades del document

Número de DOGV
:   9647

Data del DOGV
:   25-07-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/7772


Data del document
:   07-07-2023

Organisme emissor
:   Ajuntament de Beniparrell

Tipus de document
:   Anunci

Descriptors 

:   * concurs administratiu

Anunci sobre les bases del procés de selecció per a cobrir una plaça de tècnic o tècnica d'administració general mitjançant el sistema d'oposició, en torn lliure. [2023/7772]  
En el Butlletí Oficial de la Província de València número 121 de data 27 de juny de 2022, s'han publicat íntegrament les bases que han de regir la convocatòria per a proveir:  
Una plaça de tècnic/a d'administració general, pertanyent a l'escala d'administració general, subescala tècnica, grup A, subgrup A1, mitjançant el sistema d'oposició, en torn lliure.  
El termini de presentació de sol·licituds serà de vint dies hàbils a comptar des de l'endemà de la publicació de l'extracte de la convocatòria en el Boletín Oficial del Estado.  
Els successius anuncis referents a aquesta convocatòria, quan procedisquen de conformitat amb les bases, es faran públics en el Butlletí Oficial de la Província de València el tauler d'anuncis i en la pàgina web de l'Ajuntament de Beniparrell (www.beniparrell.es)  
  
Beniparrell, 7 de juliol de 2023.- L'alcalde: Salvador Masaroca Delhom.